OMUYIMBI Radio bamuwaabidde mu kkooti kubigambibwa nti yakasuka Lap top ya DJ nga bali ku lumbe lw'omugagga Ivan Ssemwanga e Muyenga.
Radio yajja ku lumbe lwa Ivan ng'omukungubazi wabula oluvannyuma n'aweebwa omukisa okuyimba bwe yamala okuyimba oluyimba lwe olwasooka ne bamulagira ave ku siteegi ekintu ekyamutabula era mu kwekandagga kwe kukwata Lap Top ya Dj Moses Lubega omukozi wa Real Sounds n'agikasuka mu kidiba ky'amazzi (Swimming pool)
Okusinziira ku kiwandiiko ekivudde mu ba Sam Kabanda and co Advocates ,Radio aweereddwa ennaku 14 okugenda mu kkooti atandike okwewozaako bwa takikola amateeka gajja ku mukolako.
Tugezezzaako okunoonya omuyimbi ono wabula essimu ze zonna nga teziriika
lug_Latn lug_Latn lug_Latn lug_Latn